Hun er professor i billedkunst ved Kunsthøgskolen i Oslo (siden 2010) og har i tillegg undervist ved blant annet Kunsthøgskolen i Bergen og Det Kongelige Danske Kunstakademi. Hennes kunstneriske virksomhet dreier seg om utstillingsvirksomhet, med separatutstillinger ved Museet for Samtidskunst, Henie Onstad Kunstsenter og Kunstnerforbundet. Hun har også en rekke kunstoppdrag i offentlige rom. Fra 2006 har hun Statens garantiinntekt for kunstnere.